FI Euroopan unionin virallinen lehti L 87/1

KOMISSION TÄYTÄNTÖÖNPANOASETUS (EU) N:o 321/2011,

annettu 1 päivänä huhtikuuta 2011,

asetuksen (EU) N:o 10/2011 muuttamisesta siltä osin kuin on kyse bisfenoli A:n käyttörajoituksesta imeväisten muovisissa tuttipulloissa

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikkeen kanssa kosketukseen joutuvista materiaaleista ja tarvikkeista ja direktiivien 80/590/ETY ja 89/109/ETY kumoamisesta 27 päivänä lokakuuta 2004 annetun Euroopan parlamentin ja neuvoston asetuksen (EY) N:o 1935/2004 (1) ja erityisesti sen 18 artiklan 3 kohdan,

on kuullut Euroopan elintarviketurvallisuusviranomaista

sekä katsoo seuraavaa:

(1) Komission direktiivillä 2011/8/EU (2) muutettiin elintarvikkeiden kanssa kosketukseen joutuvista muovisista tarvikkeista direktiiviä 2002/72/EY (3) rajoittamalla bisfenoli A:n (2,2-bis(4-hydroksifenyyli)propaanin) käyttöä polykarbonaatista valmistetuissa tuttipulloissa.

(2) Direktiivi 2002/72/EY korvataan 1 päivästä toukokuuta 2011 lähtien elintarvikkeiden kanssa kosketukseen joutuvista muovisista materiaaleista ja tarvikkeista 14 päivänä tammikuuta 2011 annetulla komission asetuksella (EU) N:o 10/2011 (4).

(3) Asetuksessa (EU) N:o 10/2011 ei ole niitä bisfenoli A:ta koskevia rajoituksia, jotka otettiin käyttöön direktiivillä 2011/8/EU direktiivissä 2002/72/EY.

(4) Asetusta (EU) N:o 10/2011 olisi näin ollen muutettava bisfenoli A:n käyttörajoitusten huomioon ottamiseksi.

(5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Lisätään asetuksen (EU) N:o 10/2011 liitteessä I olevan taulukon 1 sarakkeeseen 10 (”Rajoitukset ja eritelmät”), ainetta nro 151 ”2,2-bis(4-hydroksifenyyli)propaani” koskeva teksti seuraavasti:

”Ei saa käyttää imeväisten (5) polykarbonaattituttipullojen (6) valmistuksessa.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä toukokuuta 2011 siten, että kielletään sellaisten elintarvikkeiden kanssa kosketuksiin joutuvien muovisten materiaalien ja tarvikkeiden valmistus, jotka eivät täytä tämän asetuksen vaatimuksia.

Sitä sovelletaan 1 päivästä kesäkuuta 2011 siten, että kielletään sellaisten elintarvikkeiden kanssa kosketuksiin joutuvien muovisten materiaalien ja tarvikkeiden markkinoille saattaminen unionissa ja tuonti unioniin, jotka eivät täytä tämän asetuksen vaatimuksia.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 1 päivänä huhtikuuta 2011. Komission puolesta José Manuel BARROSO Puheenjohtaja

(1) EUVL L 338, 13.11.2004, s. 4.

(2) EUVL L 26, 29.1.2011, s. 11.

(3) EYVL L 220, 15.8.2002, s. 18.

(4) EUVL L 12, 15.1.2011, s. 1.

(5) Imeväinen sellaisena kuin direktiivin 2006/141/EY 2 artiklassa määritellään.

(6) Rajoitus koskee 1 päivästä toukokuuta 2011 valmistusta ja 1 päivästä kesäkuuta 2011 markkinoille saattamista unionissa ja unioniin tuontia.”